

**TAMMELINNA SELTSI SEISUKOHAD TAMMELINNAGA SEOSES TARTU LINNA 2040+ ÜLDPLANEERINGU JA KESKKONNAMÕJU STRATEEGILISE HINDAMISE ARUANDE EELNÕUGA**

Tartu 2020

* Säilima peab ajaloolise Valge hobuse trahteri ja Tammelinna mõisa muinsuskaitselised eritingimused tagamaks Tartule ja Tammelinnale olulise osa ajaloost säilimine.
* Kuna üldplaneering näeb ette igas asumis koerte jalutusala olemasolu (11.9), teeb selts ettepaneku koerte jalutusväljaku loomiseks Raudtee 82-82 kruntidele. Teisteks askukohataks võiksid olla rohealad Aardla ringi kõrval või Tuvi tn ääres.
* Luua turvaline Riia tänava ületus Riia-Raja ristis. Kaaluda jalakäijate-kergliiklustunneli ehitamist.
* Ehitamise käigus ei toetata kõrghaljastuse kaotamist. Ehitades tuleks säilitada vanu puid ja teisi looduslikke objekte.
* Kõigis Tammelinna asumialades tuleb määrata haljastuse-kõrghaljastuse 10%. UTM5 alal peaks see vähemalt olla 10-20%.
* Uute kortermajade rajamisel peaks arendaja ehitama ka iga kortermaja juurde elektriautode laadimispunkti.
* Uute arenduste puhul (kortermajad) tuleb parkimine lahendada kinnistul (kortermaja-alused parklad), mitte linnatänaval (täiendus Asumi ehitustingimustele UTM5). Parkimisala ja roheala suurus peab jätkuvalt olema võrdväärne.
* Tammelinna selts soovib kaitsta Tammelinnale väga iseloomulikke Tammede alleesid ja toetab uute loomist. Pakume välja Raja ja Raudtee tänava, et tekitada uusi rohekoridore.
* Suur osa tammelinlasi jõuab koju läbi Pauluse kalmistu ja seepärast kaaluda võimalust rajada sinna kerge valgustus. Eeskujuks võib olla Raadi kalmistu lahendus.
* Ei toeta üksikute UTM5-te tegemist kõrgeteks hooneteks. Praegune maksimaalne korruselisus on 4-5 piirkondades, kus on juba korterelamud. Üksikobjekte ei tohiks kõrgemaks ehitada ja säilima välja ehitatud korruselisus.
* Selts toetab vanade tööstushoonete likvideerimist ja tööstuse (ja raudtee) osakaalu vähendamist Vana-Tammelinnas (VTM3). Selts ei toeta viljahoidla laiendamist Tammelinnas, mis suurendab raskeveokite liikumist piirkonnas, kus on väikeelamud ja tervishoiuasutused. Tööstuse laiendamine ei tohi halvendada kohalike elanike elukvaliteeti.
* Olulise liikumissuunana paljudele elanikele seada eesmärgiks Ravila tänava rekonstrueerimine sarnaselt Soinaste tänavale, et luua kõnniteed, kuhu mahuvad nii jalakäijad kui ka kergliiklejad.
* Tamme staadioni kui Tartu linna esindusstaadioni multifunktsionaalsemaks tegemiseks kaaluda võimalus lubada üldplaneeringuga rajada sinna ajutiselt püstitatav sisehall, mis võimaldaks treeninguid läbi viia ka talvel.
* Krundi jagamine võib toimuda juhul, kui üksikelamu krundiala pindala ei jää väiksemaks kui 700m2. Tammelinna selts leiab, et see on vajalik, et säilitada aedlinnale omast miljööd ning vältida liigset tihendamist.
* Tammelinlased on täheldanud II kategooria loomaliikidest nahkhiirte elupaiku ka Tammelinnas. Teeme ettepaneku pärast vajaminevate uuringu tegemist Tammelinna lisamist nende elupaigana Tartu linnas.